આમ તો ચાલુ નાણાકીય વર્ષ ર૦૧૬-૧૭માં એએમટીએસનું રૂ.પ૩પ.૮૬ કરોડનું જંગી બજેટ મંજૂર કરાયું છે, જોકે સમગ્ર એએમટીએસ બસ સર્વિસ કોપો.ની લોનથી ચાલે છે તે જગજાહેર બાબત છે. જો કોર્પોરેશન આજે લોન આપવાનું બંધ કરે તો ગણતરીના કલાકોમાં એએમટીએસને તાળાં લાગી જાય. દૈનિક એક કરોડની ખોટ કરતી એએમટીએસના સત્તાધીશોએ ઉતારુઓને અસરકારક બસસેવા પૂરી પાડવા બસ સ્ટેન્ડ પર બસ ઊભી રહે તે માટે સંસ્થાના સ્ટાફ દ્વારા કડક ચેકિંગ હાથ ધરાશે તેવાં બજેટ દરમ્યાન બણગાં ફૂંક્યાં છે, પરંતુ હજુ પણ બસ સ્ટેન્ડ પર બસ ઊભી રહેતી નથી.